Паводле слоў навуковага сакратара інстытута, прафесара Анатоля Тараса, у сваёй дзейнасці ІБГіК зыходзіць з ідэі вялікага расійскага фізіёлага, лаўрэата Нобелеўскай прэміі 1908 года Івана Паўлава пра прызначэнне інтэлігенцыі, якое заключаецца ў тым, каб выхоўваць народ у нацыянальным духу, а не рэвалюцыянізаваць яго. “Акрамя таго, мы зыходзім з думкі, што галоўным фактарам у фармаванні нацыянальнай свядомасці найбольш актыўных прадстаўнікоў грамадства з’яўляецца не беларуская мова, а веданне свайго мінулага, — падкрэсліў Тарас. Паводле ягоных слоў, за апошнія шэсць гадоў на беларускай і рускай мовах выдадзены 26 кніг з серыі “Невядомая гісторыя, а на бліжэйшыя два гады запланавана выдаць яшчэ 24 тамы з гэтай серыі. “Так, праз два тыдні выйдзе мая кніга “1812. Трагедия Беларуси. Паколькі Аляксандр I быў упэўнены, што заходнія губерні Расійскай імперыі давядзецца аддаць французскаму імператару Напалеону, быў прыняты каварны план па спусташэнню гэтых губерняў. Згодна гэтаму плану, меркавалася выграбці ўсіх рэкрутаў з Беларусі, каб яны ваявалі “за царя и Отечество (на самай справе, у рускай палявой арміі з 541 тысячы чалавек больш 200 тысяч складалі выхадцы з Беларусі), выграбці ўсе матэрыяльныя рэсурсы, а Беларусь пераўтварыць у пустыню. І гэты план быў здзейснены, — распавёў Тарас.